
Kerronpa teille kukista kodissamme, sillä ne elävät kanssamme Alussa oli vain pieni siemen tai taimi


”Huonekasvit yleistyivät Suomessa 1800-luvun aikoihin. Tätä ennen joitakin nykyäänkin tunnetuista huonekasveista kasvatettiin kuitenkin jo kasvihuoneissa. Usein kukillamme siis on takanaan historia, josta voimme miettiä, miten tärkeä rooli huonekasveilla on suomalaisessa kulttuurissa. Pimeä aika ja pitkät, kylmät talviajat olemme ja asustamme sisätiloissa. On siis todellinen ilonlähde, kun ikkunalaudalla kukkii, vaikka pelargoni tai muita viherkasveja. Vauraus ja varakkuus oli myös helposti se, joka osoitti sen, oliko huonekasveja kotona vaiko ei.” (tekstiä lainattu nettisivuilta).


Näinhän ne tarinat kukista alkavat usein. Kukat ovat minulle muodostuneet kasvinkumppaneiksi. Joidenkin omien kukkien tarinan kulku on alkanut jo vuosina 1968–1970. Huokaisetko jo nyt, että voi ei, jo silloin. Mikähän historian kertomus tästä syntyykään. Ja myönnän, näin se voi hyvinkin olla, mutta kun tunnen, että tästä asiasta on kerrottavaa paljon. Aloitan kuitenkin jutut vasta, kun olimme rakentaneet oman kodin mieheni kanssa ja silloin ei vielä ollut montaa kukkaa kotiamme koristamassa. Kuitenkin niillä on oma historia ja oma tarinansa. Osalla on takanaan pitkä ikä ja osa kukista on jo edellisen polven taimia. Satunnaisia kasveja on ollut, mutta se on luonnollista. Kaikki kukat eivät ole säilyneet sen vuoksi, että ovat ns. kertakäyttökukkia.


Kun nyt harmaapäisenä aamuisin tassuttelen yöpuvussani ensimmäiseksi katsomaan, miten kukat voivat, niin voitte arvata, että kukille juttelemisella on terapeuttinen vaikutus. Nykyään kun katselee niitä tuskaisia kirjoituksia ihmisten ahdingosta, niin mietin, että voisiko se ahdistus helpottaa tällaisella aamuisella kukkaseremonialla. Päivän voi aloittaa siten, että antaa niille kukille vettä, jotka sitä tarvitsevat ja tutkailee, onko yönaikana kehittynyt uusia lehtiä tai onko kukat nupullaan. Pimeä aika niilläkin on levon aikaa. Miksi emme antaisi itsellemmekin sitä lepoa.


Kun ensimmäiset auringon pilkahdukset tällä pohjoisella pallonpuoliskolla ovat kuin elämän eliksiiriä. Niin myös kukat heräävät ja alkavat vihertää, kehittävät uusia versoja ja kesällä alkaa kukkivat kukat tehdä nuppujaan. Tässä olemme elämän kiertokulun äärellä.


On aika aikaansa kutakin, kuten osa kukista poistuu ajan myötä, kun kuihtuvat joko vanhuuttaan tai olosuhteet eivät ole sopivat juuri sille lajille. Monia kasveja on vieraillut kotonamme ja jotkut kukat ovat niin sanotusti kertakäyttöön tarkoitettuja eivätkä jää vuosiksi kasvamaan. Ei siitä pidä lannistua, vaan nehän ovat sulostuttaneet sen hetken, kun ovat tulleet joko lahjana tai vain sattumalta osuneet kaupassa kohdalle ja tullut poimituksi mukaan.


Kodin kukat kaipaavat loputonta hoitoa ja rakkautta. On ihmeellistä, miten vesi on elämälle tärkeä asia. Kukathan elävät mullan lisäksi melkein pelkällä vedellä. Toki maa, jonka päällä elämme, elättää myös mitä erikoisimpia kasveja. Täällä Suomessa saamme nauttia tropiikin kasveista ikkunalaudallamme. Olemme matkoillamme kohdanneet samat kasvit etelän mailla. Siellä ne saattavat olla paljon suurempia kooltaan. On jännittävää tavata kasvi aivan eri ympäristössä. Se on elämys sinällään.


Tämän takia minua onkin alkanut kiinnostaa, mistä kaikki alta ovat kodissamme kasvaneet kasvit kotoisin. Missä niiden kotimaa on. Miten ne ovat Suomeen joutuneet ja onko niillä jokin tarina, jota kerrotaan tapahtuneen. Minullakin on muutama oma tarina kerrottavana näistä kukistamme. Lähtekäämme kukkien ja tarinoiden matkaan. Tehdään tutkimusmatka. Mitä uskomattomampia tarinoita löytyy, joten tässä niitä on muutama koottuna kirjaksi asti.

Kaktukset kukkivat Madeiralla 2001, aloe veralta näyttää.














Aloe vera eli Lääkeaaloe (Aloe barbadensis)





”Aloe vera on soihtukasvien heimoon, aaloeiden sukuun kuuluva kasvi. Se on mehikasvi paksujen lehtiensä vuoksi. Lääkeaaloeta viljellään Pohjois- ja Etelä-Amerikan alueilla, Karibialla, Afrikassa ja Aasiassa sekä Tyynen meren saalilla. Lehtien geelimäistä osaa on käytetty ulkoisesti ja sisäisesti moniin vaivoihin. "Aloe vera -kasvin tunnistaa vaaleanvihreästä väristä ja paksuista mehevistä lehdistä, joiden reunoissa on sahalaita-piikkejä." (“Aloe vera on helppohoitoinen kasvi. Anna.fi”) Kasvi lisääntyy juurien avulla muodostaen tiheitä kasvustoja. Juuristo muodostuu versojuurista. Aloe vera voi elää pitkään hyvässä hoidossa, mutta se kasvaa hitaasti. Sopivissa olosuhteissa se voi kasvaa yli 60 senttimetrin pituiseksi ja leveäksi pensasmaiseksi kasviksi. Lehdet kasvavat lyhyessä varressa tiheässä lähes tyviruusukkeena. Lehdet ovat muodoltaan tasasoukan suikea ja tavallisimmin 15–35 senttimetriä pitkä sekä neljästä viiteen senttimetriä leveä, mutta toisinaan viisikymmentäkin senttimetriä pitkä. Lehden laidat ovat harvaan piikkihampaisia ja kärki kaksi- tai kolmipiikkinen. Lehden väritys vaihtelee vihreästä harmaanvihreään, ja se on usein valkotäpläinen.” (tekstiä lainattu internetin sivuilta).





Lääkeaaloen oletetaan olevan alun perin kotoisin Välimeren alueelta tai trooppisesta Afrikasta. Lajin alkuperäistä levinneisyysaluetta on kuitenkin vaikea määrittää, sillä lajia on viljelty pitkään, ja kaikki nykyiset luonnonvaraiset populaatiot saattavat olla viljelmiltä peräisin. Kasvia esiintyy luonnossa villiintyneenä ainakin Kanarian saarilla, Kap Verdessä, Maltalla, Sisiliassa ja Intiassa. ”Lääkeaaloe sisältää yli 200 vaikuttavaa ainetta, joista kaikki ovat elimistöllemme tärkeitä itsessään, mutta niiden yhteisvaikutus mahdollistaa aaloen parantavan vaikutuksen.” (“Lääkeaaloe – Wikipedia”) Aloea on säilynyt mm. ulostuslääkkeenä useiden maiden lääkeluetteloissa aina meidän päiviimme asti. Lääkealoe sisältää myös vitamiineja, mineraaleja, aminohappoja, entsyymejä ja muita aineosia. Lisäksi se sisältää ravintoaineita. Olemme myös nähneet monissa kosmetiikan tuotteissa, jotka mainostavat aloeta yhtenä aineosana. Sen lehden halkaistessa huomaa hyvin hyytelömäisen sisustan, jonka tuoksu on miellyttävä. Hiusshampoot, saippuat ja käs- ja ihovoiteet ovat tuotteista yleisimpiä, joiden tuoteselosteessa mainitaan Aloe.

Kiehtovia tarinoita Aloen käytöstä


Lääkeaaloe, jota on perinteisesti kutsuttu usein myös ihmekasviksi, luonnonparantajaksi, palovamma- ja ensiapukasviksi ja taivaansauvaksi. (“Lääkeaaloe – Wikipedia”) Se on ollut ihmiskunnan monella eri nimellä tuntema hyödyllinen lääkekasvi noin 4 000 vuotta.


Etelä-Amerikassa aaloesta käytettiin nimeä taivaallinen lääkäri. Venäläisessä kansan lääkintäperinteessä sanotaan kuolemattomuuden kasviksi. Jamaikalla se tunnetaan nimellä single bible. Japaninkielinen nimi isha-irasu tarkoittaa "lääkäriä ei tarvita", ja Malesiassa se on saanut nimekseen lydia byah eli "anopinkieli", joka taas meillä on aivan eri kasvi.


George Ebers löysi vuonna 1862 ensimmäisenä merkintöjä aaloen käytöstä jo antiikin ajoilta 3 500 eaa. peräisin olevasta yrttilääkeluettelon sisältäneestä papyruskääröstä. Tutkijat ovatkin myöhemmin todenneet, että aaloeta käytettiin sekä Intiassa että Kiinassa. Vanhoissa intialaisissa kirjoituksissa on useita viittauksia aaloeen.


Hindujen pyhässä kirjassa, ”vedassa” aaloeta nimitetään hiljaiseksi parantajaksi. Antiikin Kreikan ja Rooman lääkärit Dioskurdes ja Plinus vanhempi tunsivat aaloen lääkevaikutukset.


Idän lääketieteen tärkeänä ajatuksena oli löytää yleislääke. Aaloeta sanottiin sopusointuiseksi parantajaksi, koska sen katsottiin pystyvän tasapainottamaan elimistön epätasapainotiloja. Persiasta ja Intiasta on löydetty merkkejä aaloen käytöstä 600-luvulla eaa. Oletettavasti sitä olivat tuoneet arabialaiset kauppiaat. He käyttivät aaloesta nimeä ”aavikon lilja”.


Tarinan mukaan Aristoteles suostutteli Aleksanteri Suuren valloittamaan Intian valtameressä sijaitsevan Sokotran saaren saadakseen haltuunsa saaren runsaat aaloeviljelmät haavoittuneiden sotilaiden hoitamiseen.


” Toinen tarina kertoo, että Aleksanteri Suuri oli haavoittunut vihollisen nuolesta sotaretkellä, jolloin haava tulehtui eikä tahtonut parantua. (“Lääkeaaloe – Wikipedia”) Aleksanteri oli kuitenkin hankkinut opettajakseen Aristoteleen, joka lähetti papin tuomaan aaloe öljyä Sokotran saarelta. Haava parani muutamassa päivässä. Tämän jälkeen Aleksanteri valtasi Sokotran varmistaakseen aaloeviljelmät itselleen.” (Lainaus internetistä)


Kerrotaan, että hän antoi kunnian myöhemmistä menestyksekkäistä sotaretkistään aaloelle, sillä sotilaat eivät enää pelänneet haavoittumista, koska he olivat löytäneet parannusaineen, joka teki heistä lähes haavoittumattomia. (“Lääkeaaloe – Wikipedia”) Myöhemmin heillä oli taisteluvaunuissaan multaa, jossa kasvatettiin aaloekasveja.


Egyptissä kuningattaret Nefertiti ja Kleopatra arvostivat aloen kosmeettisia ominaisuuksia kauneudenhoidossaan. Aaloe mainitaan useaan otteeseen sekä Vanhassa että Uudessa Testamentissa, esimerkiksi, kun Nikodemus hiipi Jeesuksen haudalle ja voiteli hänet mirhalla ja aaloella (Joh.19:39). (Lähde tuntematon myös Wikipediassa)


Kertomus kotikukastamme, aloesta ja sen historiasta


Innostuimme ostamaan kolme ruukkua, joissa oli istutettu aaloeta. Olisiko aikaa kulunut yli kymmenen vuotta, ehkä enemmänkin. Yksi niistä sitten selvisi vuosien saatossa ja siitä tuli niin iso, että se piti istuttaa erilliseen suureen purkkiin. Siirsimme sen alakertaan. Jonkin aikaa se menestyi, mutta kuitenkin ei voinut oikein hyvin. Kuitenkin se teki valtavan määrän pieniä alkuja, jotka nekin alkoivat olla isoja. Olimme jälleen vaihtamassa sille multaa, kun totesimme, että meillä on ämpärillinen taimia. Niitä oli varmaan pitkälle toistakymmentä.


Oli joulu ja kukkakaupoissa tekivät joulukoreja. Saimme idean, että veimme taimet paikalliseen kukkakauppaan ja kysyimme, ottaisivatko he näitä. Pientä epäröintiä oli, että jos ne olisivat jotenkin sairaita tai tuovat jotakin ötököitä tullessaan. Kuitenkin kun kerroimme, että se on ollut eri paikassa, mihin on ostettu uusia kukkia, niin ottivat taimet. Sanoimme, että laittakaa vaikka jouluasetelmiin. Ja niin meillä oli hyvä mieli, kun kukan taimet saivat jatkoelämän. Paikallista kukkakauppaa ei enää ole, kun muuttivat pois alueeltamme. Tästä emäkasvista on jäljellä nykyiset aaloet, jotka myös tekevät uusia taimia. Olen jälleen istuttanut yhden poikasen, kun oma aloe tuottaa niitä vielä. Tämä on vanhan aloen taimesta, joka tekee uusia taimia.


Kuva Tallinnan kaktuksesta


Tämä kaktus on Tallinnan asunnossa ollut vuosia. Ikä näkyy. Se on yllättävän sitkeästi pysynyt hengissä, vaikka on saattanut mennä yli puoli vuotta, kun se ei ole saanut vettä. Tosin alalehdet ovat siitä syystä ehkä kuivuneet. Multaakaan ei ole vaihdettu.

Aloe tuli hankittua Tallinnasta ikkunallemme siitä syystä, ettei meillä ollut kukkia siellä ikkunalla ollenkaan. Kyseessä on vanha talo ja leveät ikkunalaudat. Siellä todellakaan ei mikään muu kestä pitkiä poissaoloja ja ilman hoitoa kuin kaktukset. Olemme kokeilleet joulukaktusta ja orkideoita. Tämä on kuitenkin sinnikkäin.









Aloe juvenna eli nuori kasvi, tiikerihammasaloe


Aloe juvenna (tiikerihammasaloe) on aloe-sukuun kuuluva kasvi ja sitä löytyy mm. Keniassa viljelykasvina. Se on kotoisin oletettavasti Keniassa Itä-Afrikassa. Siellä se esiintyy pienellä kallioisella alueella maan lounaisosan vuoristoisessa osassa, lähellä Tansanian rajaa. Siitä, onko kuvassa oleva kasvi todella tuo tiikerihammas aloe, ei ole varmuutta, mutta se muistuttaa todella lähinnä sitä kasvia. Aloe laji se mitä todennäköisemmin kuitenkin on.

